《陪乐堂游楠溪醉后戏题》
明代·李达

楠溪锦石大于钱，应笑私贫漫怨天。酒满宁惭孔北海，诗清渐怨谢临川。

胜情遗世能如此，妙理传杯自沔然。更唤渔师刺船去，太平岩顶访臞仙。

作者简介：明凤阳定远人。永乐初以都指挥使镇守洮州，七年率兵攻西宁。进都督佥事。在镇四十年，为各族军民所畏服。正统中致仕。